## Obvezatne upute OLS II o redosljedu izbornih radnji tijekom rokova prema Zakonu o izboru članova predstavničkih tijela jedinica lokalne samouprave i jedinica lokalne uprave i samouprave

### NN 149/1998 (17.11.1998.), Obvezatne upute OLS II o redosljedu izbornih radnji tijekom rokova prema Zakonu o izboru članova predstavničkih tijela jedinica lokalne samouprave i jedinica lokalne uprave i samouprave

# **IZBORNO POVJERENSTVO REPUBLIKE HRVATSKE**

Na osnovi članka 29. stavka 1. Zakona o izboru članova predstavničkih
tijela jedinica lokalne samouprave i jedinica lokalne uprave i samouprave
("Narodne novine" br. 90/92, 69/95, 59/96 i 63/96), Izborno povjerenstvo
Republike Hrvatske propisuje

## **OBVEZATNE UPUTE BROJ OLS II**

### **O REDOSLJEDU IZBORNIH RADNJI I TIJEKU ROKOVA PREMA ZAKONU O IZBORU ČLANOVA PREDSTAVNIČKIH TIJELA JEDINICA LOKALNE SAMOUPRAVE I JEDINICA LOKALNE UPRAVE I SAMOUPRAVE**

1. Odluka Vlade Republike Hrvatske o raspisivanju izbora za članove
predstavničkih tijela jedinice lokalne samouprave - Općinsko vijeće Općine
Mače koja se nalazi u Županiji Krapinsko-zagorskoj na izborima za dan 20.
XII. 1998. godne objavljena je dana 16. studenog 1998. godine ("Narodne
novine", br. 148/98).

2. Rokovi teku od dana

17. studenog 1998. godine od 00:00 sati

3. Prijedlozi kandidata za članove predstavničkih tijela jedinice lokalne
samouprave, navedenih u točki 1. ovih Obvezatnih uputa koji se biraju pojedinačno
u izbornoj jedinici kao i prijedlozi lista kandidata moraju biti dostavljeni
nadležnom izbornom povjerenstvu jedinice lokalne samouprave najkasnije
u roku od 12 dana, dakle do

28. studenog 1998. godine do 24:00 sata

(Članak 16. stavak 1. i 2.)

4. Općinsko izborno povjerenstvo jedinice lokalne samouprave od svih
pravovaljano predloženih kandidata mora sastaviti i objaviti listu kandidata
izborne jedinice u roku od 48 sati od isteka roka iz točke 3. ovih Obvezatnih
uputa.

Općinsko izborno povjerenstvo jedinice lokalne samouprave mora prihvatiti
i objaviti sve pravovaljano predložene općinske, kao i zbirnu listu svih
pravovaljano predloženih kandidatskih lista u roku od 48 sati od isteka
roka iz točke 3. ovih Obvezatnih uputa.

Općinsko izborno povjerenstvo jedinice lokalne samouprave, mora objaviti
u lokalnim glasilima listu kandidata izborne jedinice, te sve prihvaćene
kandidatske liste i zbirnu listu kandidatskih lista za izbor članova spomenutih
predstavničkih tijela u roku od 48 sati od isteka roka iz točke 3. ovih
Obvezatnih uputa, dakle do:

30. studenog 1998. godine do 24:00 sata

(Članak 17. stavak 1., 2. i 3.)

5. Izborna promidžba traje od dana objave lista kandidata izbornih jedinica
i zbirne kandidatske liste jedinice lokalne samouprave, pa do 24 sata prije
izbora, dakle od

1. prosinca 1998. godine od 00:00 sati do

18. prosinca 1998. godine do 24:00 sata

(Članak 19.)

6. Zabrana izborne promidžbe (izborna šutnja) kao i svako objavljivanje
prethodnih rezultata ili procjena rezultata izbora traje od:

19. prosinca 1998. godine od 00:00 sati do

20. prosinca 1998. godine do 24:00 sata

(Članak 21.)

7. Općinsko izborno povjerenstvo mora imenovati članove i zamjenike
članova biračkog odbora najkasnije pet dana prije dana održavanja izbora
za članove predstavničkog tijela jedinice lokalne samouprave, dakle do:

14. prosinca 1998. godine do 24:00 sata

(Članak 36. stavak 3.)

8. Općinsko izborno povjerenstvo jedinice lokalne samouprave mora objaviti
koja su biračka mjesta određena s naznakom koji će birači glasovati na
pojedinom biračkom mjestu najkasnije pet dana prije dana održavanja izbora,
dakle do:

14. prosinca 1998. godine do 24:00 sata

(Članak 37. stavak 3.)

9. Glasovanje traje neprekidno

20. prosinca 1998. godine od 7:00 do 19:00 sati

Biralište se zatvara u 19:00 sati. Biračima koji su se zatekli na biralištu
omogućit će se glasovanje i nakon 19 sati.

(Članak 44. stavak 1.)

10. Birački odbor mora dostaviti zapisnik o svom radu s ostalim izbornim
materijalom Općinskom izbornom povjerenstvu najkasnije u roku od 12 sati
od zatvaranja birališta, dakle

21. prosinca 1998. godine do 7:00 sati

(Članak 49.)

11. Općinsko povjerenstvo utvrdit će rezultate glasovanja na biračkim
mjestima na svom području najkasnije u roku od 24 sata od zatvaranja birališta,
dakle

21. prosinca 1998. godine u 19:00 sati

(Članak 50. stavak 1.)

12. Općinsko Izborno povjerenstvo kad utvrdi rezultate glasovanja za
članove općinskog vijeća, objavit će odmah rezultate izbora sukladno zapisnicima
o radu izbornog povjerenstva.

(Članak 53.)

**Zaštita izbornog prava**

13. Ustavnost i zakonitost izbora za članove predstavničkog tijela jedinice
lokalne samouprave nadzire Ustavni sud Republike Hrvatske i rješava izborne
sporove.

(Članak 55.)

14. Prigovor zbog nepravilnosti u postupku kandidiranja mogu podnijeti:

- politička stranka, dvije ili više političkih stranaka, odnosno birači
koji su predložili kandidata za člana predstavničkog tijela jedinice lokalne
samouprave odnosno listu, kao i nezavisni kandidati i nositelji nezavisnih
lista.

(Članak 56. stavak 1.)

15. Prigovor zbog nepravilnosti u postupku izbora mogu podnijeti samo
one stranke o čijim se kandidatskim listama glasovalo na izborima, nezavisni
kandidati, odnosno nositelji nezavisnih lista o kojima se glasovalo.

(Članak 56. stavak 2.)

16. Prigovori zbog nepravilnosti u postupku kandidiranja i izbora članova
općinskog vijeća podnose se nadležnom županijskom izbornom povjerenstvu
u roku od

48 sati računajući od isteka dana kada je izvršena radnja na koju je
stavljen prigovor, dakle od 00:00 sati idućeg dana

(Članak 57. stavak 1. u svezi s člankom 58. stavak 1.)

17. Županijsko izborno povjerenstvo dužno je donijeti rješenje o prigovoru
u roku od

48 sati od isteka dana kada mu je dostavljen prigovor, odnosno od isteka
dana kad su dostavljeni izborni materijali na koje se odnosi prigovor,
dakle od 00:00 sati idućeg dana

(Članak 58. stavak 2.)

18. Protiv rješenja županijskog izbornog povjerenstva, podnositelj prigovara,
kao i kandidat za člana predstavničkog tijela jedinica lokalne samouprave,
imaju pravo žalbe Ustavnom sudu Republike Hrvatske.

Žalba se podnosi putem nadležnog izbornog povjerenstva Ustavnom sudu
Republike Hrvatske.

(Članak 60. stavak 1. i 3.)

19. Žalba se podnosi u roku od

48 sati računajući od isteka dana kad je primljeno pobijano rješenje,
dakle od 00:00 sati idućeg dana

(Članak 60. stavak 2.)

20. Ustavni sud Republike Hrvatske dužan je odlučiti o žalbi u roku
od

48 sati od isteka dana primitka žalbe, dakle od 00:00 sati idućeg dana

(Članak 60. stavak 4.)

Klasa: 013-01/98-01/01
Urbroj: 599-01/98-2
Zagreb, 16. studenoga 1998.

Predsjednik
**Ivan Mrkonjić,** v. r.

Uputa, NN 149/1998-1851